৩০ শাওয়াল

**৩০ শাওয়াল** হলো হিজরি বর্ষপঞ্জির দশম মাস শাওয়ালের ত্রিশ দিন। দিনটিকে বছরে ২৯৬তম দিন হিসেবে গণনা করা হয়। তবে যদি শাবান মাস ৩০ দিনে সম্পূর্ণ হয়, তাহলে এটি ২৯৭তম দিন হয়। যদি সফর, রবিউস সানি, জমাদিউস সানি ও শাবান মাস ৩০ দিনে পূর্ণ হয়, তাহলে এটি বছরের ২৯৮ তম দিন হবে। এই দিনের পর বছর শেষ হতে ৫৮ বা ৫৯ দিন বাকি থাকে।

## ঘটনাবলি

* ৩৪১ হিজরি — খলিফা আল-মু'ঈজ লিনিদিল্লাহ মিশরের শাসনভার গ্রহণ করেন। তিনি ফাতিমীয় খিলাফতের প্রকৃত প্রতিষ্ঠাতা হিসেবে পরিচিত। তার সেনাপতি জাওহার মিশর বিজয় করার পর সেখানে ফাতিমীয় শাসন প্রতিষ্ঠিত হয় এবং এর মাধ্যমে উত্তর আফ্রিকা থেকে শুরু করে মিশর পর্যন্ত ফাতিমীয় প্রভাব বিস্তার লাভ করে।
* ১৪২৬ হিজরি — সংযুক্ত আরব আমিরাতের রাষ্ট্রপতি খলিফা বিন জায়েদ আল নাহিয়ান ঘোষণা করেন যে, তার দেশ প্রথমবারের মতো নির্বাচনের আয়োজন করবে। এই নির্বাচনের মাধ্যমে জাতীয় ফেডারেল পরিষদের সদস্যদের নির্বাচিত করা হবে। তবে এই নির্বাচন পুরো পরিষদের জন্য নয়; কেবলমাত্র পরিষদের অর্ধেক আসনের জন্য নির্বাচন অনুষ্ঠিত হওয়ার সিদ্ধান্ত নেওয়া হয়। 

## জন্ম

* ৬৫৪ হিজরি — আবু হায়ান আল-গারানিতি জন্মগ্রহণ করেন। তিনি আন্দালুসের একজন বিশিষ্ট ভাষাবিদ, হাদিস বিশারদ ও কুরআনের ব্যাখ্যাকার (মুফাসসির) ছিলেন। আরবি ভাষা ও কুরআন তাফসির বিষয়ে তার অবদান ইসলামি জ্ঞানচর্চায় অত্যন্ত গুরুত্বপূর্ণ বলে বিবেচিত হয়। তাঁর পূর্ণনাম হলো মুহাম্মদ ইবন ইউসুফ ইবন আলি ইবন ইউসুফ ইবন হাইয়ান আতীরুদ্দীন। তিনি ৬৫৪ হিজরি/১২৫৬ সালে আন্দালুসের গ্রানাডা অঞ্চলের অধীনস্থ “মাতাখশারশ” নামের একটি প্রাচীরবেষ্টিত নগরীতে জন্মগ্রহণ করেন। এই স্থানটি সম্ভবত গ্রানাডা শহরের একটি আবাসিক এলাকা বা শহরতলি ছিল। ছোটবেলা থেকেই তিনি জ্ঞান অর্জনের প্রতি গভীর আগ্রহ দেখান এবং ইসলামি শিক্ষার বিভিন্ন শাখায় পারদর্শিতা অর্জনের উদ্দেশ্যে দীর্ঘ শিক্ষাযাত্রা শুরু করেন। জ্ঞান অর্জনের জন্য তিনি ইসলামি বিশ্বের অনেক শহর ভ্রমণ করেন। তিনি তিউনিস, আলেকজান্দ্রিয়া, কায়রো, দামিয়েত্তা, মাহাল্লাতুল কুবরা, গিজা, দুশনা, ক্বিনা, কুস ও বাবেলসহ বিভিন্ন স্থানে ভ্রমণ করেন। এই ভ্রমণগুলোর উদ্দেশ্য ছিল বিভিন্ন আলেম ও শিক্ষকের কাছ থেকে জ্ঞান আহরণ করা এবং বিভিন্ন বিদ্যার শাখায় গভীর দক্ষতা অর্জন করা। পরবর্তীতে তিনি মিসরের রাজধানী কায়রোতে স্থায়ীভাবে বসবাস শুরু করেন। সেখানে তিনি কায়রোর শায়খ ও আলেমদের কাছ থেকে জ্ঞান অর্জন করেন এবং বিখ্যাত ক্বারিদের কাছে কুরআন তিলাওয়াত ও কিরাআত শিক্ষা গ্রহণ করেন। তাঁর সর্বাধিক পরিচিত ও বৃহৎ গ্রন্থ হলো “আল-বাহরুল মুহীত", যা একটি তাফসিরগ্রন্থ। এটি।আরবি ব্যাকরণভিত্তিক কুরআন ব্যাখ্যার ক্ষেত্রে এক অনন্য ও শীর্ষস্থানীয় গ্রন্থ হিসেবে গণ্য হয়। আরবি নাহু বা ব্যাকরণকে কেন্দ্র করে যে তাফসিরগুলো রচিত হয়েছে, তাদের মধ্যে এটি সর্বাধিক গুরুত্বপূর্ণ এবং এর সমতুল্য আর কোনো গ্রন্থ নেই বললেই চলে। বলা হয়, হিজরি ৮ম শতাব্দীর শুরুতে তিনি কায়রোর সুলতান আল‑মানসুর কালাউনের প্রাসাদের এক অংশে বসে এই তাফসির রচনার কাজ শুরু করেন। এছাড়াও তিনি আরো অনেক গুরুত্বপূর্ণ গ্রন্থ রচনা করেন। সেসবের মধ্যে উল্লেখযোগ্য হলো:
** *আল-ইলমা‘ ফি ইফসাদ ইজাযাত আত-তিবাআ*
** *ইরতিশাফ আদ-দরব মিন লিসানিল আরব*
** *আত-তাযইল ওয়াত-তাকমিল*
** *তুহফাতুল আরীব বিমা ফিল কুরআন মিনাল গরীব*
** *আন-নাফি‘ ফি কিরাআতি নাফি*
** *আল-আসীর ফি কিরাআতি ইবন কাসীর*
** *তাকরীব আন-নাঈ ইলা কিরাআতি আল-কিসাঈ*
** *আল-ইদরাক ফি লিসানিল আতরাক*
** *নূরুল গাবাশ ফি লিসানিল হাবাশ*
** *আন-নাহরুল মাদ্দ*
## আরো দেখুন

* ১ শাওয়াল
* ২৯ শাওয়াল

## গ্রন্থপঞ্জি

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## তথ্যসূত্র


## বহিঃসংযোগ

* 
* 
* 
* 
* ১

বিষয়শ্রেণী:হিজরি তারিখ
বিষয়শ্রেণী:শাওয়াল